钦定古今图书集成/明伦汇编/氏族典/第411卷 > 《唐书》 > 《宰相世系表》
## 钦定古今图书集成/明伦汇编/氏族典/第411卷 > 《唐书》 > 《宰相世系表》

杜氏出自祁姓，帝尧裔孙刘累之后，在周为唐杜氏。
成王灭唐，以封弟叔虞，改封唐氏子孙于杜城，京兆
杜陵县是也。杜伯入为宣王大夫，无罪被杀，子孙分
适诸侯之国，居杜城者为杜氏。在鲁有杜泄，避季平
子之难，奔于楚，生大夫绰，绰生段，段生赫，赫为秦大
将军，食采于南阳衍邑，世称为杜衍。赫少子秉，上党
太守，生南阳太守札。札生周御史大夫，以豪族徙茂
陵。三子：延寿、延考、延年。延年字幼公，御史大夫建平
敬侯。六子：缓继他绍绪熊。熊字少卿，荆州刺史，生后
汉谏议大夫。穰字子饶，二子：敦、笃。敦字仲信，西河太
守，生邦字召伯，中散大夫。三子：宾、宏、繁。宾字叔达，举
有道不就。二子：翕、崇。崇字伯括，司空掾。生畿。畿字伯
侯，魏河东太守、丰乐戴侯。三子：恕、理、宽。恕字伯务，弘
农太守、幽州刺史。生预，字元凯，晋荆州刺史、征南大
将军、当阳侯。四子：锡、跻、耽、尹。锡字世嘏，为尚书左丞。
曾孙悊。二子：楚、秀。秀二子：果、皎。皎生徽，隋怀州长史、
丰乡侯。生吒、淹。

京兆杜氏。汉建平侯延年二十世孙文瑶，与义兴公
同房。

襄阳杜氏出自当阳侯预少子尹，字世甫，晋弘农太
守。二子：𬘭、弼。𬘭字弘固，奉朝请。生袭，字祖嗣，上洛太
守。袭生摽。摽字文湛，中书侍郎，池阳侯。生冲，字方进，
中书侍郎，袭池阳侯。生洪泰，字道廓，南徐州刺史，袭
池阳侯。二子：祖悦、颙。

洹水杜氏出自戴侯恕。少子宽，字务叔，孝廉郎中。曾
孙曼，仕石赵从事中郎、河东太守。初居邺，葬父洹水，
后亦徙居洹水。五世孙君赐，君赐生景、宣、明，景生子
裕。

濮阳杜氏出自赫子威，世居濮阳。裔孙模，后魏濮阳
太守，因家焉。模生亮。

杜氏宰相十一人：如晦、淹、元颖、审权、让能、黄裳、佑、悰、正伦、鸿渐、暹。